༄༅། །ལེགས་བཤད་སྙན་པའི་སྒྲ་དབྱངས་བཞུགས།
ཏྲི་ཀ་ལ་ཛྙཱབུདྡྷ་དྷྭ་ཛ་ཡེ་ན་མཿ༔ འདིར་སྨྲས་པ། མཚན་ཉིད་ལྡན་པའི་བླ་མས་རྗེས་བཟུང་ཞིང༌། །
རིམ་གཉིས་ཟབ་མོའི་དོན་ལ་རབ་བརྩོན་པས། །མཉམ་གཞག་རྗེས་ཐོབ་གཅིག་ཏུ་འདྲེས་པ་ཡིས། །
མཚན་དོན་ལྡན་པ་སྔགས་འཆང་རྒྱལ་མཚོའི་ཚོགས། །འདུས་པའི་དབུས་སུ་རང་ལོ་ཉེར་གཅིག་ལ། །
ལམ་མཆོག་གསུང་ངག་རིན་ཆེན་དགའ་སྟོན་སྤེལ། །སྔོན་ཆད་ཚེ་འདིར་ཡུན་དུ་མ་སྦྱངས་མོད། །
འོན་ཀྱང་ཡོངས་འཛིན་མཆོག་གི་བཀའ་དྲིན་ལས། །རྒྱས་བཤད་དོན་བསྡུས་མཚམས་སྦྱར་ལ་སོགས་
པ༑ ༑གང་ལའང་ཐོགས་པ་མེད་པའི་བློ་རྒྱས་པས། །ཐོས་པས་རྣར་སྙན་བསམ་པས་དོན་བཟང་
དང༌། །ལྡན་ཕྱིར་འདུས་པའི་ཚོགས་རྣམས་མགྲིན་གཅིག་པས། །ཁྱོད་ཀྱི་གཞོན་ནུའི་ལང་ཚོ་འདི་
འདྲ་ལ། །ལེགས་པར་བཤད་པའི་ངོ་མཚར་འདི་ལྟ་བུ། །ངེས་པར་འཇམ་དབྱངས་མི་ཡི་གཟུགས་
ཅན་ཞེས། །བསྔགས་པ་བརྗོད་པའི་སྙན་ཚིག་དུ་མ་ཡིས། །ཉིན་མཚན་འདའ་བའི་དུས་འདི་ཨེ་མ་
མཚར། །འོན་ཀྱང་ཁོ་བོ་བྱང་གི་མཐར་སླེབ་པས། །དད་ལྡན་སློབ་མའི་ཚོགས་དང་ས་ཡུལ་གྱིས།
90

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ།
པོད་གཉིས་པ།
བསྐལ་བས་ད་རེས་ཀུན་དོན་མ་འགྲུབ་མོད། །དེ་ལྟ་མོད་ཀྱི་ད་ནི་མི་རིང་བར། །སྣོད་ལྡན་མཐའ་དག་
སྨིན་གྲོལ་འགོད་པར་སྨོན། །དེ་བཞིན་དད་ལྡན་རྣམས་ཀྱི་ཡིད་ལ་ཟུང༌། །ཞེས་པ་འདི་ནི་གནས་
ལྔ་རིག་པའི་ཆོས་ཀྱི་རྗེ། །ས་སྐྱ་པཎ་ཆེན་གང་གི་རྣམ་ཐར་བཟང་པོ་ལ། །སྨོན་པའི་སེམས་ལྡན་ངག་
དབང་ཀུན་དགའ་བསོད་ནམས་ཞེས། །ཤཱཀྱའི་དགེ་ཚུལ་ས་སྐྱ་པ་དེས་སྨྲས་པའོ། །དགེའོ།། །།